સુરતમાં અગ્નિકાંડની ઘટના બાદ સમગ્ર રાજ્યમાં ફાયર સેફ્ટીના મુદ્દે કડક કાર્યવાહી કરવામાં આવી રહી છે, ખાસ કરીને ટ્યુશન ક્લાસીસ ઉપર તવાઈ ઉતારી છે, ત્યારે  જૂનાગઢ શહેરમાં પણ અનેક ટ્યુશન ક્લાસીસ ત્રીજા-ચોથા માળે ચાલે છે જ્યાં આવક-જાવકની નિયમોનુસાર બે સીડીની સુવિધા નથી, તો અમુક કલાસીસો અંધારા જેવા ઓરડામાં અને અમુક બેઝમેન્ટમાં કોઈ પણ જાતની વિદ્યાર્થીઓની સેફટી વગર, ફાયર સેફટીના નિયમોની એસીતેસી કરી ચાલતા હોવાના કારણે મનપા દ્વારા તાળા લગાવી દેવામાં આવ્યા છે,  તો જિલ્લા કલેકટર દ્વારા એક જાહેરનામું પણ બહાર પાડી દેવામાં આવ્યું છે, ત્યારે હવે લાખોની આવક બંધ થતાં રાઘવાયા થયેલ ક્લાસિસોના સંચાલકો ફાયર સેફટીના સાધનો વસાવવાની સાથે બાળકોની ખેવના કરવાના બદલે એનકેન પ્રકારે  એન. ઓ. સી મેળવી લઈ અને ટ્યુશન ક્લાસીસ ઝટ શરુ કરી દેવાની વેંતરણમાં હોવાનું ખુદ વાલીઓમાંથી ચર્ચાઈ રહ્યું છે.